cyanic-selkie/wikianc huggingface dataset:
Ολυμπιακός Σ.Φ.Π. (πετοσφαίριση γυναικών)
Επανασύσταση και οπισθοχώρηση
Με πασαδόρο την Άννα Ξερικού, τη Ρωσίδα Σβίρκουν και τη Φεντότοβα από το Καζακστάν ο Ολυμπιακός έκανε πολύ καλή πορεία την περίοδο 1996-97 και μάλιστα σε μία χρονιά που τα Βριλήσσια έχτιζαν την αυτοκρατορία τους και ο Παναθηναϊκός, ο Φιλαθλητικός και ο Ιωνικός κυριαρχούσαν. Όλα κυλούσαν ιδανικά και στα πλέι οφ η ομάδα με πλεονέκτημα νικών 2-0 νίκες με τον Φιλαθλητικό ήθελε άλλη μία νίκη για να βγει στην Ευρώπη για πρώτη φορά στην ιστορία της, αλλά έχασε τρεις φορές από τον Φιλαθλητικό και τερμάτισε στην 5η θέση χωρίς ευρωπαϊκό εισιτήριο. Στην ομάδα τότε αγωνίζονταν μεταξύ άλλων οι Ζαχαρέα, Μαξίμοβα, Ζελιάσκοβα, Γκόρτσιανουκ, Κυριακίδου. Παρά τα μεγάλα ονόματα που στελέχωναν το τμήμα, οι διακρίσεις δεν έρχονται και το τμήμα βρίσκεται μεταξύ Α1 και Α2 κατηγορίας.
Το 1998 τερματίζει στην έβδομη θέση. Τα πράγματα γίνονται ακόμα χειρότερα τον επόμενο χρόνο, καθώς μετά την αποχώρηση του Αιμίλιου Μαυριτσάκη, το τμήμα έμεινε χωρίς κύριο χρηματοδότη με συνέπεια την δραματική μείωση του μπάτζετ και τη μη ενίσχυση της ομάδας με αξιόλογες αθλήτριες που θα κρατούσαν σε υψηλές θέσεις την ομάδα. Αποτέλεσμα της κατάστασης αυτής ήταν ο υποβιβασμός της ομάδας το 1999 στην Α2 Εθνική κατηγορία, καθώς η θέση που κατέκτησε στο πρωτάθλημα εκείνης της περιόδου ήταν η ενδέκατη.
Την περίοδο 2000–2001, το γυναικείο τμήμα βόλεϊ του Ολυμπιακού επανέρχεται στην Α1, όμως τερματίζει στην τελευταία θέση και υποβιβάζεται στην Α2 για ακόμη μια φορά.
Το 2002, η ομάδα ανεβαίνει και πάλι ως πρωταθλήτρια της Α2 αλλά δεν μπορεί να σηκώσει το βάρος της Α1 κατηγορίας. Το ρόστερ της ομάδας που κατάφερε να προβιβαστεί ως πρωταθλήτρια στην Α1 εθνική κατηγορία αποτελούνταν μεταξύ άλλων από τις: Κατερίνα Βασιλάκη, Νίκη Μανωλάκου, Ροδοθέα Καζατζή, Αρετή Καραβασίλη, Αλεξάνδρα Διπλάρου, Ναταλία Λομπάνοβα και άλλες. Τις περιόδους 2002–2003 και 2003–2004 τερματίζει στη δέκατη θέση και γλιτώνει οριακά τον υποβιβασμό, τον οποίο όμως δεν αποφεύγει την επόμενη περίοδο. Το τμήμα βρισκόταν μεταξύ φθοράς και αφθαρσίας, ενώ έγιναν συζητήσεις ανάμεσα στα μέλη του Διοικητικού Συμβουλίου του Ερασιτέχνη Ολυμπιακού ακόμα και για οριστική διάλυση του τμήματος.
Πρώτες συμμετοχές σε τελικούς 2006-2010
Προηγουμένως, ο επιχειρηματίας Βαγγέλης Μαρινάκης (μετέπειτα πρόεδρος της ΠΑΕ Ολυμπιακός) είχε προχωρήσει σε ανακαίνιση του γυμναστηρίου "Μελίνα Μερκούρη" του Ρέντη κάνοντάς το αποκλειστικά έδρα του βόλεϊ, με αποτέλεσμα η ομάδα να λύσει το πρόβλημα της στέγασης που αντιμετώπιζε μέχρι τότε. Στα αγωνιστικά, στο Φάιναλ-8 του Κυπέλλου της ίδιας περιόδου, ο Ολυμπιακός επικρατεί για πρώτη φορά στην ιστορία του Παναθηναϊκού με 3–2 σετ, όμως χάνει την ευκαιρία να διεκδικήσει τον πρώτο του τίτλο, καθώς ματαιώνεται η συνέχεια της διοργάνωσης λόγω του θανάτου του φίλαθλου του Παναθηναϊκού Μιχάλη Φιλόπουλου, μετά από συμπλοκή οπαδών των δύο ομάδων πριν από το παιχνίδι.
thumb|left|120px|Η [[Ράντι Τένεβα]] Την περίοδο 2007–08, η ομάδα κάνει την παρθενική της εμφάνιση στα ευρωπαϊκά κύπελλα απέναντι στην Κράλοβο Μπρνο από την Τσεχία και φθάνει στα προημιτελικά του Κυπέλλου Θριάμβου (Τσάλεντζ Καπ). Αποκλείεται όμως από την ιταλική Ίμολα, που στη συνέχεια ηττάται στον τελικό. Στο πρωτάθλημα, χάνει τον τίτλο με 2–3 νίκες από τον Παναθηναϊκό, αν και προηγήθηκε με 2–0 στη σειρά. Οι αθλήτριες που αποτελούσαν το ρόστερ της ομάδας που συμμετείχε για πρώτη φορά στην ιστορία του τμήματος σε αγώνες ευρωπαϊκού πρωταθλήματος ήταν οι: Βλάχου, Κιόση, Νικούλη, Κούκου, Κόρνια, Σιμάνκοβα, Χατζηνικολάου, Μπορίσοβα, Χατζηεφραίμογλου, Τένεβα και Καλαϊτζίεβα.
thumb|right|120px|Η [[Μανουέλα Σέκολο]] Από το 2007 και μετά, χάρη στην οικονομική βοήθεια των σημερινών προέδρων της ΠΑΕ και της ΚΑΕ Ολυμπιακός, Ευάγγελο Μαρινάκη και Παναγιώτη Αγγελόπουλο αντίστοιχα, η ομάδα ενισχύεται με σημαντικά ονόματα της γυναικείας πετοσφαίρισης όπως ήταν η Ιταλίδα διεθνής ακραία Μανουέλα Σέκολο, η διεθνής πασαδόρος Μπλιάνα Γκλιγκόροβιτς από την Κροατία, η διεθνής Φινλανδή ακραία Ρίκα Λέχτονεν αλλά και η διεθνής Βουλγάρα διαγώνιος Αντονίνα Ζέτοβα, οι οποίες σε συνεργασία με τις έμπειρες Ελληνίδες αθλήτριες Βλάχου, Νικούλη, Δίρβα, Χατζηνικολάου κ.α., ανέβασαν σημαντικά τον πήχη αλλά και τις προσδοκίες τόσο του ερασιτέχνη Ολυμπιακού, όσο και του φίλαθλου κόσμου της ομάδας.
Το 2009 η ομάδα φτάνει και πάλι στους τελικούς του πρωταθλήματος, αλλά χάνει με 3–0 νίκες από τον Παναθηναϊκό, κάτι που συνέβη και στο αμέσως επόμενο πρωτάθλημα του 2009-10, παρόλο που κατάφερε για πρώτη φορά στην ιστορία της να πάρει την πρώτη θέση στην κανονική περίοδο. Την ίδια χρονιά, συμμετέχει και για πρώτη φορά στον τελικό του Κυπέλλου, χάνοντας ωστόσο το τρόπαιο από τον Παναθηναϊκό με 3–1 σετ στο Ρέθυμνο.
2011, 2012: Οι πρώτοι τίτλοι
thumb|left|155px|Η Μάγια Ογκνιένοβιτς Το 2011 έρχεται ο πρώτος πανελλήνιος τίτλος στην ιστορία του συγκεκριμένου τμήματος του Ολυμπιακού. Επρόκειτο για το Κύπελλο Ελλάδας, το οποίο κατέκτησε επικρατώντας της ΑΕΚ με 3–2 σετ στον τελικό της Σάμου. Στο πρωτάθλημα τερματίζει στη δεύτερη θέση πίσω από τον Παναθηναϊκό. Οι αθλήτριες οι οποίες αποτελούσαν το ρόστερ ήταν οι: Βασιλική Νικούλη, Στέλλα Μουστάκη, Έφη Κυριακίδου, Χαρά Σαββίδου, Άννα Καβαθά, Εύα Χαντάβα, Μαρία Μαγγίνα, Δήμητρα Γιακουμή και από ξένες οι Έλενα Κόλεβα, Μάγια Ογκνιένοβιτς, Ιβάνα Τζούριτς, Μάλορι Γκίμπσον και Αλεξάνδρα Τσερντσέβιτς.
2013-2017: Πρώτο πρωτάθλημα, πρώτο νταμπλ και αρχή της δυναστείας
Η περίοδος 2012–13 ξεκινά με τον Ολυμπιακό να χάνει με 3–1 σετ από την ΑΕΚ για το Σούπερ Καπ που διεξήχθη στην Ελασσόνα. Στη συνέχεια οι ερυθρόλευκες κατέκτησαν το πρώτο Πρωτάθλημα Ελάδας στην ιστορία του τμήματος του ερυθρόλευκου συλλόγου με 3–2 νίκες επί της ΑΕΚ στους τελικούς των Πλέι-οφ. Η σειρά ξεκίνησε με την ΑΕΚ να προηγείται με 2–0 νίκες (μεταφέρθηκαν τα μεταξύ τους αποτελέσματα από την κανονική περίοδο), όμως ο Ολυμπιακός πέτυχε τρεις συνεχόμενες νίκες, όλες με το ίδιο σκορ (3–1), εκ των οποίων οι δύο στην έδρα της αντιπάλου και κατάφερε να κατακτήσει τελικώς τον τίτλο. Το πρωτάθλημα αυτό σηματοδότησε την αρχή μιας οκτάχρονης απόλυτης κυριαρχίας των ερυθρόλευκων στον ελληνικό χώρο, αλλά και μιας εντυπωσιακής παρουσίας στον ευρωπαϊκό, με κορύφωση την κατάκτηση του CEV Τσάλεντζ Καπ το 2018. Πέντε ημέρες αργότερα, οι δύο ομάδες τέθηκαν αντιμέτωπες και στον τελικό του Κυπέλλου Ελλάδας που διεξήχθη στη Σαντορίνη. Η ΑΕΚ προηγήθηκε αλλά ο Ολυμπιακός έκανε την ανατροπή, κατακτώντας άλλη μια νίκη με 3–1 σετ και το τρίτο σερί Κύπελλο Ελλάδος.
Την περίοδο 2013–14 οι επιτυχίες συνεχίστηκαν με τον Ολυμπιακό να πρωταγωνιστεί σε όλες τις εγχώριες διοργανώσεις. Στο Πρωτάθλημα Ελλάδας επικράτησε της ΑΕΚ με 3–1 νίκες, αν και η δεύτερη είχε το πλεονέκτημα έδρας και είχε προηγηθεί στη σειρά των τελικών με 1–0 νίκες. Στον τελικό του Κυπέλλου Ελλάδας νίκησε τον Πανναξιακό με 3–0 σετ, σε ένα ματς που διεξήχθη στο Γυμναστήριο της Πύλου.
Την περίοδο 2014–15 διακρίνεται στο Ευρωπαϊκό Κύπελλο CEV φθάνοντας στους 16 του θεσμού, αποκλείοντας την βέλγικη Γκέντ. Σον πρώτο αγώνα έχασε στον Πειραιά με 3-0 αλλά στη Γάνδη ανέτρεψε την κατάσταση νικώντας με 3-0 και επικρατώντας στο χρυσό σετ με 15-7. Στη συνέχεια αποκλείστηκε από την πανίσχυρη Γαλατασαράι με δύο ήττες, 3-1 στην Κωνσταντινούπολη και 3-0 στον Πειραιά. Την ίδια περίοδο κερδίζει, στον τελικό του Κυπέλλου Ελλάδας που έγινε στο Αγρίνιο, τον Παναθηναϊκό με 3–0 σετ, και επίσης κατακτά για τρίτη συνεχόμενη χρονιά το Πρωτάθλημα Ελλάδας, επικρατώντας επίσης του Παναθηναϊκού στους τελικούς με 3-1 νίκες.
Τον Ιούνιο του 2015 τον προπονητή Γιάννη Νικολάκη, που οδήγησε τον Ολυμπιακό στα δύο τελευταία νταμπλ, διαδέχθηκε ο Μπράνκο Κοβάτσεβιτς. Με τον σπουδαίο Σέρβο τεχνικό στο τιμόνι, οι ερυθρόλευκες όχι μόνο συνεχίζουν την επικράτησή τους στην Ελλάδα, αλλά και αποκτούν την καταξίωση στον ευρωπαϊκό χώρο. Την περίοδο που ακολούθησε (2015-16) ο Ολυμπιακός επαναλαμβάνει το νταμπλ. Κατακτά το Κύπελλο, επικρατώντας με 3-0 σετ της ΑΕΚ στη Χίο και με την κατάκτηση αυτή φτάνει τα 6 συνεχόμενα Κύπελλα Ελλάδας, επίδοση που αποτελεί ρεκόρ στην ιστορία του ελληνικού γυναικείου βόλεϊ ενώ γίνεται παράλληλα και ο πολυνίκης της διοργάνωσης. Στη συνέχεια κερδίζει και το Πρωτάθλημα, επικρατώντας στους τελικούς του Α.Ο. Θήρας με 3-0 νίκες, φτάνοντας τα τέσσερα συνεχόμενα πρωταθλήματα.
Το 2017 κατακτά το Κύπελλο Ελλάδας στο Φάιναλ-4 που διεξήχθη στο Γυμναστήριο Γλυφάδας «Μάκης Λιούγκας», με νίκη στον τελικό επί του Πανναξιακού με 3-1 σετ, και διευρύνει το σερί και το ρεκόρ σε 7 συνεχόμενες κατακτήσεις. Παράλληλα κατακτά και το Πρωτάθλημα Ελλάδας επικρατώντας στους τελικούς του Πανναξιακού με 3-0 νίκες, φτάνοντας τα 5 συνεχόμενα. Στην Ευρώπη φτάνει για πρώτη φορά στην ιστορία του σε τελικό ευρωπαϊκής διοργάνωσης, στο CEV Τσάλεντζ Καπ και διεκδικεί το τρόπαιο απέναντι στην πανίσχυρη τουρκική Μπουγιούκσεχιρ της Προύσας. Κερδίζει το πρώτο παιχνίδι στο Ρέντη με 3-2, ανατρέποντας μάλιστα το εις βάρος του 0-2, αλλά στον δεύτερο τελικό στην Τουρκία ηττάται με 3-0.
2017-18: Πρώτος ευρωπαϊκός τίτλος και πρώτο τρεμπλ στο ελληνικό γυναικείο βόλεϊ
Η περίοδος 2017-18 είναι η κορυφαία στην ιστορία του τμήματος με την κατάκτηση και των τριών τίτλων που διεκδίκησε. Στις ευρωπαϊκές διοργανώσεις ο Ολυμπιακός μετά από μία απίστευτη πορεία, κατακτά το Κύπελλο Θριάμβου (Τσάλεντζ Καπ), που αποτελεί τον πρώτο ευρωπαϊκό τίτλο της ελληνικής γυναικείας πετοσφαίρισης. Στην Ελλάδα ο Ολυμπιακός φτάνει χωρίς προβλήματα αήττητος στην κατάκτηση του νταμπλ. Χαρακτηριστικό της κυριαρχίας του στον ελληνικό χώρο είναι η απώλεια μόλις 2 σετ σε όλο το πρωτάθλημα στον εκτός έδρας αγώνα του με τον Αίαντα Ευόσμου, τρεις μέρες μετά την επίπονη νίκη του στο Κρασνοντάρ επί της Δυναμό με 3-0. Στο Κύπελλο Ελλάδας αντίστοιχα απώλεσε μόλις 1 σετ στον ημιτελικό με τον Α.Ο. Θήρας. Η αρχή των τίτλων έγινε στις 3 Μαρτίου στον τελικό του Κυπέλλου Ελλάδας, στον οποίο επιβλήθηκε του Πανναξιακού με 3-0, στο Φάιναλ φορ της Σαντορίνης. Ακολούθησε στις 11 Απριλίου η επική κατάκτηση του Ευρωπαϊκού Κυπέλλου Θριάμβου (Τσάλεντζ Καπ) με νίκη στην Προύσα επί της τουρκικής Μπουγιούκσεχιρ με 3-1, ανατρέποντας την ήττα του στον Πειραιά στον πρώτο αγώνα με 3-2. Η μαγική εκείνη χρονιά ολοκληρώθηκε στις 30 Απριλίου με την κατάκτηση του Πρωταθλήματος Ελλάδας, του 1ου με την ονομασία "Πρωτάθλημα Βόλεϊ Λιγκ Γυναικών". Στην τελική φάση επικράτησε με 2-0 νίκες των Μακεδόνων Αξιού στους ημιτελικούς και με 3-0 νίκες του Άρη Θεσσαλονίκης, ολοκληρώνοντας με τον τρόπο αυτό ένα απίστευτο για τα ελληνικά δεδομένα τρεμπλ.
2018-
Την περίοδο 2018-19 η κλήρωση έπαιξε άσχημο παιχνίδι στον Ολυμπιακό στο Ευρωπαϊκό Κύπελλο Θριάμβου. Μετά την άνετη πρόκρισή του επί της Ντίκιρχ της ομώνυμης πόλης του Λουξεμβούργου με δύο νίκες με σκορ 3-0, βρέθηκε αντιμέτωπος με τη γαλλική Βολερό Λε Κανέ-Ροσεβίλ, ένα από τα φαβορί της διοργάνωσης. Παρόλα συτά οι ερυθρόλευκες στάθηκαν αξιοπρεπώς στους δύο εκείνους αγώνες, αφού παρά την ήττα τους στη Γαλλία με 3-0, κατάφεραν να ανατρέψουν την κατάσταση στον Πειραιά. Στην κανονική διάρκεια του αγώνα κέρδισαν με 3-1 και αποκλείστηκαν μόλις στο Χρυσό σετ που το έχασαν με 15-10.
Κατά την ίδια περίοδο όμως συνεχίζουν την κυριαρχία τους στον ελληνικό χώρο. Τον Απρίλιο επικρατούν με 3-1 του Α.Ο. Θήρας στον τελικό του Κυπέλλου Ελλάδας στις Σέρρες και επεκτείνουν το ρεκόρ των συνεχόμενων αλλά και των συνολικών κατακτήσεων του Κυπέλλου Ελλάδας σε 9. Στο πρωτάθλημα Ελλάδας μετά την κατάκτηση της 1ης θέσης της κανονικής περιόδου, η ομάδα του Πειραιά επιβλήθηκε στην τελική φάση με 3-0 νίκες του Πανναξιακού και διεύρυνε την κυριαρχία της, πανηγυρίζοντας την κατάκτηση του 7ου σερί Πρωταθλήματος το οποίο συνοδεύτηκε με την επίτευξη του 7ου διαδοχικού νταμπλ, που αποτελεί επίσης ρεκόρ για το ελληνικό βόλεϊ. Παράλληλα η ομάδα του Ολυμπιακού διεύρυνε το σερί των επιτυχιών της, κατακτώντας τον 15ο διαδοχικό τίτλο εντός Ελλάδας, φτάνοντας έτσι στους 16 εγχώριους και 17 στο σύνολο μαζί με το ευρωπαϊκό κύπελλο του 2018.
Η περίοδος 2019-20 χαρακτηρίστηκε από την έλευση της Πανδημίας COVID-19, που επέφερε αναστάτωση σε όλες τις διοργανώσεις ανά τον Κόσμο. Το Κύπελλο Ελλάδας διακόπηκε μετά τους προημιτελικούς, ενώ Πρωταθλητής Ελλάδας αναδείχθηκε ο Ολυμπιακός, καθώς την 19η αγωνιστική, που διακόπηκε το πρωτάθλημα, κατίχε την 1η θέση, με μεγάλη διαφορά από τον 2ο Α.Ο. Θήρας. Έτσι η ομάδα του Πειριά κατέκτησε τον 8ο διαδοχικό της τίτλο, που αποτελεί ρεκόρ στην ελληνική γυναικεία πετοσφαίριση. Στο Τσάλεντζ Καπ οι ερυθρόλευκες μετά από μια εντυπωσιακή πορεία (7-1 νίκες) είχαν φτάσει στους ημιτελικούς της διοργάνωσης, όταν αυτή διακόπηκε. Έτσι στερήθηκαν τη δυνατότητα για μία ακόμα διάκριση σε ευρωπαϊκό επίπεδο.
Οι αναμετρήσεις στο Κύπελλο Θριάμβου τη χρονιά της κατάκτησής του το 2018
Στον ημιτελικό συναντά την πανίσχυρη ρωσική Δυναμό Κρασνοντάρ, ένα από τα φαβορί της διοργάνωσης. Παρ' όλα αυτά ο Ολυμπιακός την αποκλείει με 2 νίκες. Στον Πειραιά επιβάλλεται δύσκολα με 3-2 (με ανατροπή από το 1-2) αλλά στο Κρασνοντάρ παίρνει μια καθαρή νίκη με 3-0.
Στον διπλό τελικό βρίσκεται πάλι αντιμέτωπος με την περσινή κάτοχο Μπουγιούκσεχιρ Προύσας (Β.Β Μπούρσα). Παρά την ήττα στο πρώτο παιχνίδι στο Ρέντη (2-3), ο Ολυμπιακός διαψεύδει όλα τα προγνωστικά και κερδίζει με 3-1 σετ μέσα στην Προύσα, και μάλιστα με ανατροπή από 1-0, κατακτώντας τον 1ο ευρωπαϊκό τίτλο όχι μόνο της ιστορίας του αλλά και ολόκληρου του ελληνικού γυναικείου βόλεϊ.
Τρέχουσα Σύνθεση
Η ομάδα όπως ήταν στις 1 September 2023
Εξωτερικοί σύνδεσμοι
Πετοσφαιριση Γυναικων Ολυμπιακος Πειραιως Γυναικων Ολυμπιακος Πειραιως Γυναικων
Όσκαρ Χουσίγιος
Ο Όσκαρ Χουσίγιος (γεν. 18 Ιουλίου 1993) είναι Ισπανός αθλητής του στίβου, που εξειδικεύεται στα 400 μέτρα, αλλά και στα 200.
Έχει κατακτήσει το χάλκινο μετάλλιο στα 4 x 400 μέτρα σκυταλοδρομία ανδρών με την ομάδα της Ισπανίας στο Ευρωπαϊκό Πρωτάθλημα Στίβου 2018.
Στο Ευρωπαϊκό Πρωτάθλημα Κλειστού Στίβου 2019 κατέκτησε δύο αργυρά μετάλλια. Ένα ατομικό στα 400 μέτρα ανδρών και ένα με την ομάδα της Ισπανίας, στα 4 x 400 μέτρα σκυταλοδρομία ανδρών.
Ατομικά ρεκόρ
Ανοιχτός
Κλειστός
Παραπομπές
Κατηγορία:Ισπανοί αθλητές του στίβου Κατηγορία:Δρομείς ταχύτητας Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Εσπάργκος
Η Εσπάργκος (πορτογαλικά: Espargos) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Σαλ. Έχει πληθυσμό 6.173 κατοίκων (2005).
Ίρμγκαρντ Γκρις
Η Ίρμγκαρντ Γκρις (γερμ: Irmgard Griss-Reiterer, γενν. 13 Οκτωβρίου 1946) είναι Αυστριακή ανώτατη δικαστικός, συντηρητική πολιτικός και πρώην πρόεδρος του Αυστριακού Ανωτάτου Δικαστηρίου. Συμμετείχε στις προεδρικές εκλογές του 2016 ως ανεξάρτητη υποψήφια, καταλαμβάνοντας την τρίτη θέση.
Εσπάργκος
Γεωγραφία
Η Εσπάργκος βρίσκεται βορειοανατολικά του Πράσινου Ακρωτηρίου και του Δήμου Ριμπέιρα Γκράντε. Βρίσκεται νοτιοανατολικά της Παλμέιρα, σε συντεταγμένες 16°45′15″Β 22°56′45″Δ.
Δείτε επίσης
Εσπαργκος Εσπαργκος
Ίρμγκαρντ Γκρις
Πολιτική πορεία
Τον Δεκέμβριο του 2015 ανακοίνωσε την υποψηφιότητά της για την προεδρία της Αυστρίας, τονίζοντας πως δεν θα δεχόταν οικονομική υποστήριξη από κάποιο πολιτικό κόμμα, αλλά αφήνοντας ανοικτό το ενδεχόμενο για πολιτικές συνεργασίες. Αργότερα προσκλήθηκε για συνομιλίες με το συντηρητικό/ευρωσκεπτικιστικό Κόμμα Ελευθερίας και το φιλελεύθερο NEOS, χωρίς ωστόσο να προκύψει κάποια συμφωνία.
Εν τέλει η Γκρις κατήλθε τις εκλογές της 24ης Απριλίου του 2016 ως ανεξάρτητη υποψήφια και κατέλαβε την τρίτη θέση με 810.641 ψήφους, που αντιστοιχούσαν σε ποσοστό της τάξης του 18,9%, μένοντας πίσω από τον μετέπειτα πρόεδρο Αλεξάντερ Βαν ντερ Μπέλεν και τον υποψήφιο του Κόμματος Ελευθερίας, Νόρμπερτ Χόφερ. Η υποψηφιότητά της συγκέντρωσε το υψηλότερο ποσοστό της στο ομόσπονδο κρατίδιο του Φόραρλμπεργκ (24,06%) και το χαμηλότερο στο Μπούργκενλαντ (12,44%). Λίγες μέρες πριν τη διεξαγωγή του β΄ γύρου δήλωσε δημόσια την υποστήριξή της στον υποψήφιο του Αυστριακού Πράσινου Κόμματος, Βαν ντερ Μπέλεν. Το 2017 ανακοίνωσε την εκλογική της συμμαχία με το NEOS ενόψει των βουλευτικών εκλογών που διεξήχθησαν τον Οκτώβριο του ίδιου έτους.
Παραπομπές
Κατηγορία:Αυστριακοί πολιτικοί Κατηγορία:Αυστριακοί νομικοί
Κοινότητα Απεσωκαρίου
Η Κοινότητα Απεσωκαρίου είναι κοινότητα του δήμου Γόρτυνας στην περιφερειακή ενότητα Ηρακλείου της Κρήτης, η οποία συστάθηκε το 1931 με το ΦΕΚ 3Α - 08/01/1931 με την απόσπαση του οικισμού Απεσοκάρι από την κοινότητα Πλώρας και τον ορισμό του ως έδρα της. Περιλαμβάνοντας μόνον την έδρα της, έχει 103 κατοίκους, συμφωνα με την απογραφή του 2011 και εκπροσωπείται από τον πρόεδρο κ. Γεώργιο Παπαδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Γόρτυνας
Α΄ Εθνική ποδοσφαίρου ανδρών 1994-1995
Το πρωτάθλημα της περιόδου 1994-95 ήταν το 36ο που διεξήχθη σε μορφή εθνικής κατηγορίας και το 16ο από καταβολής του επαγγελματικού ποδοσφαίρου. Το κατέκτησε ο Παναθηναϊκός για 17η φορά στην ιστορία του, τερματίζοντας 16 βαθμούς μπροστά από τον δεύτερο Ολυμπιακό.
Πρωταθλητής
thumb|right|167px| Πρωταθλητής 1994–95 [[Παναθηναϊκός (ποδόσφαιρο)|Παναθηναϊκός ]] Παναθηναϊκός
Βαθμολογία
Β = Βαθμοί, Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1994-1995
Bhorer Kagoj
Η Bhorer Kagoj (βεγγαλικά: দৈনিক ভোরের কাগজ, Bhorer Kagoj, μετάφραση: «Χαρτί της Αυγής») είναι μια από τις μεγαλύτερες καθημερινές εφημερίδες στη Βεγγαλική γλώσσα, που δημοσιεύεται στην Ντάκα του Μπαγκλαντές.
Ιστορία
Η Bhorer Kagoj ιδρύθηκε το 1992.
Συντάκτες
Ο Ναϊμούλ Ισλάμ Χαν ήταν ο ιδρυτής και εκδότης της εφημερίδας. Στη συνέχεια, την εφημερίδα ανέλαβε ο Ματιούρ Ραχμάν, και μετά ακολούθησαν ο Μπεναζίρ Αχμέτ, ο Αμπέντ Χαν και ο σημερινός εκδότης Σιαμάλ Ντούτα.
Εξωτερικοί σύνδεσμοι
Κατηγορία:Εφημερίδες με τόπο έκδοσης το Μπανγκλαντές‎
Λέενα Πέισα
Η  Λέενα Πέισα (φινλ. Leena Peisa) είναι Φινλανδή μουσικός, που παίζει πλήκτρα. Γεννήθηκε στις 16 Μαρτίου 1979 στη Βάνταα. Έγινε γνωστή όταν μπήκε στο μέταλ συγκρότημα Lordi ως Αwa.
Η Leena παίζει πιάνο από την ηλικία των 4, και από την εφηβεία της έχει παίξει σε κάποιες φινλανδικές μπάντες. Η πρώτη μπάντα στην οποία συμμετείχε ήτανε οι Punaiset Messiaat με του οποίους κυκλοφόρησε 3 άλμπουμ. Το 1998 η μπάντα διαλύθηκε και η Λέενα τελείωσε το σχολείο και σπούδασε κοινωνική και πολιτική αγωγή στο πανεπιστήμιο του Ελσίνκι. Το 2005 ο ιδρυτής των Punaiset Messiaat δημιούργησε μια νέα indie rock μπάντα, τους Dolchamar και έτσι η Leena μαζί τους ηχογράφησε το Rebela Sono, ένα άλμπουμ το 2005.
Την ίδια χρονιά, ο Sampsa Astala της πρότεινε να μπεί στους Lordi, και έτσι έγινε. Ηχογράφησε κάποια σημεία από το επερχόμενο τους τότε "Arockalypse" και την επόμενη χρονιά η μπάντα πήρε την πρωτιά στον διαγωνισμό της Eurovision. Μετά την Eurovision ακολούθησαν πολλές περιοδείες ανά τον κόσμο.
Για κάποια χρόνια μετα την αποχώρησή της, έμεινε στην Ιταλία με τον αρραβωνιαστικό της Cosimo Binetti, κιθαρίστα της Ιταλικής power metal μπάντας The Dogma.
Της αρέσει πολύ η φωτογραφία σαν χόμπι και έχει πτυχίο στην αισθητική. Φημολογείται ότι το 1996 είχε κερδίσει έναν τίτλο ομορφιάς στην χώρα της σε κάποια καλλιστεία.
Πλέον διαμένει και πάλι μόνιμα στη Φινλανδία και παίζει παράλληλα με την δουλειά της ως κοινωνική λειτουργός, με τον Sampsa Astala και τον Niko Hurme (ex- Lordi) στους Qma.
Παραπομπές
Κατηγορία:Φινλανδοί μουσικοί
2325 Τσερνίχ
Ο Τσερνίχ (Chernykh) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1979 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του προς τιμή των Σοβιετικών αστρονόμων Νικολάι Στεπάνοβιτς Τσερνίχ και Λιουντμίλα Ιβάνοβνα Τσερνίχ, οι οποίοι ηγήθηκαν του αποδοτικού προγράμματος παρατηρήσεων και ανακαλύψεων αστεροειδών στο Αστεροσκοπείο της Κριμαίας.
Φυσικά χαρακτηριστικά
Τα φυσικά χαρακτηριστικά του Τσερνίχ είναι άγνωστα.
Εξωτερικοί σύνδεσμοι
Τσερνιχ
Amazon.com
Ήταν από τα πρώτα συστήματα που εφάρμοσαν σύστημα εισηγήσεων μέσω της συνεργατικής συμπεριφοράς των χρηστών του.
Όνομα
Το αρχικό όνομα της εταιρείας ήταν Catabra.com αλλά αργότερα άλλαξε σε amazon επειδή ακουγόταν σαν την αγγλική λέξη "cadaver" η οποία στην ελληνική γλώσσα μεταφράζεται ως πτώμα.
Εξωτερικοί σύνδεσμοι
Κατηγορία:Ιστότοποι αγοραπωλησιών Κατηγορία:Νικητές Webby Award Κατηγορία:Amazon (εταιρία)
Βάσκο Νούνιες ντε Μπαλμπόα
Ο Βάσκο Νούνιες (ή Νούνιεθ) ντε Μπαλμπόα (Vasco Núñez De Balboa, 1475 - 15 Ιανουαρίου 1519) ήταν Ισπανός εξερευνητής, κυβερνήτης και κατακτητής. Ήταν ο πρώτος Ευρωπαίος επικεφαλής αποστολής που έφτασε στον Ειρηνικό Ωκεανό από το Νέο Κόσμο.
Γεννήθηκε στην Ισπανία, το 1475. Ταξίδεψε στο Νέο Κόσμο το 1500 και έπειτα από αρκετές εξερευνήσεις, έφτασε στο νησί Ισπανιόλα, όπου ίδρυσε οικισμό. Το 1510 εποίκισε και το σημερινό Παναμά, ιδρύοντας τον οικισμό Σάντα Μαρία λα Αντίγουα ντελ Νταριέν. Ο οικισμός αυτός ήταν ο πρώτος μόνιμος ευρωπαϊκός οικισμός στην ενδοχώρα της Αμερικής. Διέσχισε τη Διώρυγα του Παναμά στον Ειρηνικό Ωκεανό το 1513. Ο Μπαλμπόα τον ονόμασε Νότια Θάλασσα. Ύστερα από εφτά χρόνια ονομάστηκε Ειρηνικός από το Μαγγελάνο.
Οι αντίπαλοι του στο μεταξύ άρχισαν να τον διαβάλουν στο Βασιλιά της Ισπανίας. Όταν γύρισε στην Ισπανία για να οργανώσει νέα αποστολή, με σκοπό την κατάκτηση του Περού, αντικαταστάθηκε από τον Ντε Άβιλα. Αργότερα, άνδρες του Φρανθίσκο Πιθάρρο τον συνέλαβαν και τον παρέπεμψαν σε δίκη για προδοσία. Ο Μπαλμπόα κατηγορήθηκε ότι θέλησε να υφαρπάξει την εξουσία του κυβερνήτη και καταδικάστηκε σε θάνατο. Καρατομήθηκε στις 15 Ιανουαρίου του 1519.
Το όνομά του δόθηκε σε κρατήρα της Σελήνης. Ο Παναμάς τίμησε τον εξερευνητή δίνοντας το όνομά του σε πόλεις, πλατείες, δρόμους, στο νόμισμά του και ανεγείροντας αγάλματα και άλλα μνημεία προς τιμήν του.
Εξωτερικοί σύνδεσμοι
Κατηγορία:Ισπανοί εξερευνητές Κατηγορία:Ιστορία του Παναμά
Ευρωλίγκα ανδρών 1998-99
Το Κύπελλο Πρωταθλητριών ομάδων Ευρώπης καλαθοσφαίρισης ανδρών (και τρίτο σαν Ευρωλίγκα ανδρών) της περιόδου 1998-99, ήταν η 42η διοργάνωση στην ιστορία του θεσμού. Διεξήχθη σε δυο στάδια με φάσεις ομίλων (στο κάθε στάδιο υπήρχαν 4 όμιλοι), απ΄το δεύτερο εκ των οποίων προέκυψαν τα 8 ζευγάρια της φάσης των "16" (1o βήμα των Play-Off). Ακολούθησαν τα προημιτελικά (2ο βήμα των Play-Off) και τελικά το "φάϊναλ φορ", που έλαβε χώρα στο Μόναχο, το διήμερο 20 Απριλίου-22 Απριλίου 1999. Στις 4 καλύτερες ομάδες πέρασαν δυο συμπολίτες ιταλικοί σύλλογοι, η Κίντερ Μπολόνια και η Τιμσίστεμ Μπολόνια, ο Ολυμπιακός Πειραιώς και για πρώτη φορά στα χρονικά, η λιθουανική Ζαλγκρίρις Κάουνας. Μάλιστα η τελευταία έκανε και τη μεγάλη έκπληξη, σαρώνοντας τον πρωταθλητή Ευρώπης του 1997 Ολυμπιακό στον ημιτελικό και υποτάσοντας με σχετική άνεση την Κίντερ στον Τελικό.
Πηγές
1998-99 Ευρωλιγκα ανδρων Ευρωλιγκα ανδρων Ευρωλιγκα ανδρων
Αγκυροβολία
Αγκυροβολία (anchoring) καλείται η διαδικασία της πόντισης της άγκυρας ή των αγκυρών σε κατάλληλη θέση (αγκυροβόλιο), και η παραμονή του πλοίου σ΄ αυτή καλούμενο έτσι το πλοίο « αγκυροβολημένο », (παλαιότερα «πλοίο επ΄ αγκύρα»). Γενικά επειδή η αγκυροβολία γίνεται συνηθέστερα εντός όρμων και λιμένων ονομάζεται επίσης και όρμιση, κοινώς ρεμιτζάρισμα. Η δε αλλαγή θέσης αγκυροβολίας ή ακόμα και πλαγιοδέτησης πλοίου εντός λιμένος, χωρίς αγκυροβολία, λέγεται μεθόρμιση.
Γενικά
Στην επιλογή του σημείου της αγκυροβολίας λαμβάνονται υπ΄ όψη, το βάθος του σημείου, το είδος του βυθού, η ύπαρξη ελεύθερου χώρου για ασφαλή τυχόν περιστροφή του πλοίου και η εκτίμηση των προβλεπομένων καιρικών συνθηκών. (Δείτε σχετικά εκλογή αγκυροβολίου).
Από τη στιγμή της αγκυροβολίας το πλοίο παύει να θεωρείται ότι ναυσιπλοεί και υποχρεούται αμέσως να φέρει τα προβλεπόμενα σήματα αγκυροβολίας, τα οποία κατά μεν την ημέρα είναι μία μαύρη σφαίρα, στο στιλίδιο της πλώρης (κατάπλωρα), τη δε νύκτα στο αυτό σημείο σταθερός λευκός περίβλεπτος φανός. Ο δε χρόνος και το σημείο - στίγμα αγκυροβολίας, σημειώνονται στο ναυτικό χάρτη με παράλληλη σχετική καταχώρηση στο ημερολόγιο Γεφύρας.
Σε περίπτωση αγκυροβολίας με δύο άγκυρες ποντίζεται πρώτα η μία και αφού προχωρήσει λίγο το πλοίο ποντίζεται και η δεύτερη έτσι ώστε τα σημεία πόντισης με τη γραμμή πλώρης να παρουσιάζουν ιδανική γωνία έκαστη 45°. Το ναυτικό παράγγελμα της πόντισης της άγκυρας είναι: «Πόντισον» (για το πολεμικό ναυτικό) ή κοινώς «Φούντο» (στο εμπορικό ναυτικό) ακολουθώντας, όχι πάντα, το χαρακτηρισμό "τη δεξιά" ή "την αριστερή" (άγκυρα).
Σημείωση: Μετά την αγκυροβολία αν ακούγεται η καδένα, ολίγον κατ΄ ολίγον, να τραντάζει, κοινώς να «σκροτσάρει» αυτό σημαίνει ότι η άγκυρα δεν έχει πιάσει και σύρεται στο βυθό. Αυτό διορθώνεται με αργή πόντιση και άλλου μήκους καδένας, εφόσον παρέχεται περιθώριο ασφαλείας για στροφή του πλοίου «επ΄ αγκύρα», διαφορετικά απαιτείται ανέλκυση και επανάληψη νέας αγκυροβολίας.
Προσέγγιση στο αγκυροβόλιο
Όταν ένα πλοίο προσεγγίζει στο καθορισμένο σημείο αγκυροβολίας με ταχύτητα "πρόσω αργά" θα πρέπει να δίνεται ιδιαίτερη προσοχή στη πηδαλιούχηση μέχρι της στιγμής του "πόντισον". Επίσης αν πρόκειται για αγκυροβόλιο εκτός λιμένος θα πρέπει να εξετάζεται η κυκλοφορία πλοίων καθώς και ποια άλλα πλοία είναι αγκυροβολημένα ή ποια ναυσιπλοούν. Αυτό γίνεται με συνεχείς διοπτεύσεις. Όσον αφορά τη ταχύτητα του πλοίου κατά την προσέγγιση σε αγκυροβόλιο αυτό εξαρτάται από το μέγεθός του και την ισχύ των μηχανών του. Ενδεικτικά αναφέρονται οι παρακάτω αποστάσεις που η μηχανή/νές του πλοίου θα πρέπει να κάνουν από "πρόσω αργά" σε "κράτει" (stop engine): Όταν πρόκειται να εκτελεσθεί αγκυροβολία σε μεγάλα βάθη τότε η ταχύτητα θα πρέπει να ελαττώνεται νωρίτερα προκειμένου να υπάρχει χρόνος για την παρέαση του αναγκαίου εκτάματος της αλυσίδας της άγκυρας. Επίσης κατά την προσέγγιση θα πρέπει να γίνει δοκιμή καλής λειτουργίας του βαρούλκου αγκύρας, αυτό γίνεται με μικρή ανακρέμαση της άγκυρας.
Εφιστάται η προσοχή των παραπάνω έστω ενδεικτικών στοιχείων που αν δεν ληφθούν υπόψη και δεν τηρηθούν ή τηρηθούν πολύ αργά το περισσότερο πιθανόν θα είναι το πλοίο με την πόντιση της άγκυρας, και χωρίς αναπόδηση μηχανών, να δημιουργηθεί επικίνδυνη τάση στροφής του, να βρεθεί εκτός ελέγχου σε κρίσιμη στιγμή χειρισμών του, με κίνδυνο ακόμη να κοπεί και η αλυσίδα, ν΄ απωλεστεί η άγκυρα με απρόβλεπτες τελικά συνέπειες.
Πόντιση άγκυρας
Α. Αγκυροβολία με μία άγκυρα Τηρουμένων των παραπάνω ενδεικτικών στοιχείων όταν το πλοίο φθάσει στο προβλεπόμενο σημείο αγκυροβολίας (στίγμα αγκυροβολίας) τούτο θα έχει την ελάχιστη δυνατή ταχύτητα, περίπου 3-4 κόμβους. Μόλις ελεγχθεί και επαληθευθεί, με συνεχείς διοπτεύσεις, η ακριβής θέση του πλοίου στο σημείο αυτό, διατάζεται από τον Πλοίαρχο η αναπόδηση των μηχανών και αμέσως μόλις το πλοίο "υπακούσει" (αρχίσει η αναπόδησή του), δίδεται η εντολή «Πόντισον». Αυτό γίνεται προκειμένου ν΄ αποφευχθεί η συσσώρευση της αλυσίδας πάνω στην άγκυρα. Έτσι με την αναπόδηση των μηχανών το πλοίο θ΄ αρχίσει να εκπίπτει πρύμνηθεν του σημείου αγκυροβολίας. Ταυτόχρονα με την εντολή πόντισον ο χειριστής του βαρούλκου αγκυροβολίας προς τον οποίο και απευθύνεται η εντολή, που συνήθως είναι ο ναύκληρος, απελευθερώνει το φρένο του βαρούλκου της αριστερής άγκυρας αν είναι στο βόρειο ημισφαίριο ή της δεξιάς αν είναι στο νότιο ημισφαίριο, οπότε και αρχίζει (λόγω της βαρύτητας της άγκυρας) η πόντιση με ταυτόχρονη ελεύθερη παρέαση της αλυσίδας δια του αλυσέλικτρου του βαρούλκου, αφήνοντας τόσα κλειδιά (άμματα) της αλυσίδας όσα και τα προβλεπόμενα εκ του βάθους του αγκυροβολίου. Στη συνέχεια διατάζεται «κράτει» μηχανών με συνέχιση την αργή πλέον παρέαση κι άλλων κλειδιών μέχρι να κρατηθεί τελικά το πλοίο ασφαλώς από την άγκυρά του.
Φυσική κοσμολογία
Η φυσική κοσμολογία, ως κλάδος της αστρονομίας, είναι η μελέτη της μεγαλύτερης κλίμακας κατασκευών και δυναμικής του σύμπαντος και αφορά τις θεμελιώδεις ερωτήσεις για τον σχηματισμό και την εξέλιξή του. Για το μεγαλύτερο μέρος της ανθρώπινης ιστορίας, ήταν ένας κλάδος της μεταφυσικής και της θρησκείας. Η κοσμολογία ως επιστήμη ξεκίνησε με την Αρχή του Κοπέρνικου, που υπονοεί ότι τα ουράνια σώματα υπακούν στους ίδιους φυσικούς νόμους με αυτούς πάνω στη Γη, και τη Νευτώνεια Μηχανική, η οποία πρώτη μας επέτρεψε να κατανοήσουμε αυτούς τους νόμους.
Η φυσική κοσμολογία, όπως τώρα κατανοείται, ξεκίνησε τον 20ό αιώνα με την ανάπτυξη της Γενικής Θεωρίας της Σχετικότητας του Άλμπερτ Αϊνστάιν, και καλύτερες αστρονομικές παρατηρήσεις εξαιρετικά μακρινών αντικειμένων. Αυτές οι πρόοδοι έκαναν δυνατή την υπόθεση για την προέλευση του Σύμπαντος, και επέτρεψαν στους επιστήμονες να καθιερώσουν τη Θεωρία της Μεγάλης Έκρηξης (Big Bang) σαν το κυρίαρχο κοσμολογικό μοντέλο. Μερικοί ερευνητές ακόμα υποστηρίζουν και ορισμένες εναλλακτικές κοσμολογίες, όμως γενικά οι κοσμολόγοι συμφωνούν ότι η Θεωρία της Μεγάλης Έκρηξης εξηγεί καλύτερα τις παρατηρήσεις.
Η κοσμολογία χρησιμοποιεί πολλές διαφορετικές περιοχές έρευνας στη θεωρητική και εφαρμοσμένη φυσική. Περιοχές σχετικές με την κοσμολογία συμπεριλαμβάνουν πειράματα και θεωρία σωματιδιακής φυσικής, μαζί με αστροφυσική, Γενική Σχετικότητα, Κβαντομηχανική, και Πλασματική φυσική. Συνεπώς, ή κοσμολογία ενώνει τους φυσικούς νόμους των μεγαλύτερων κατασκευών στο Σύμπαν με τους φυσικούς νόμους των μικρότερων κατασκευών.
Εξωτερικοί σύνδεσμοι
Κατηγορία:Φιλοσοφία της φυσικής Κατηγορία:Αστροφυσική Κατηγορία:Φιλοσοφία του χρόνου Κοσμολογια
Δραχμή
Η δραχμή είναι νομισματική μονάδα, η οποία χρησιμοποιήθηκε από τον αρχαίο ελληνικό κόσμο αλλά και από το σύγχρονο ελληνικό κράτος ως το 2002. Όπως και πολλά νομίσματα της αρχαιότητας, έτσι και η δραχμή, εκτός από νομισματική μονάδα, αρχικά αποτέλεσε μονάδα μέτρησης βάρους. Ένα αργυρό τετράδραχμο, για παράδειγμα, ήταν νόμισμα αργυρό με βάρος τεσσάρων δραχμών.
Μέχρι τα μέσα του 20ου αι., στην Ελλάδα, αλλά και σε άλλες χώρες, χρησιμοποιήθηκε ως μονάδα μέτρησης του βάρους το δράμι, που πήρε το όνομα της από τον ελληνικό όρο δραχμή.
Ετυμολογία
Η λέξη δραχμή προέρχεται από το ρήμα δράττω, που σημαίνει αρπάζω (> δράττομαι = πιάνω σφικτά). Στην αρχαιότητα, μία δραχμή ήταν ίση προς έξι οβολούς, νόμισμα το οποίο στην παλαιότερη μορφή του είχε σχήμα σιδερένιας ράβδου. Το πάχος του ήταν τόσο, ώστε η χούφτα ενός ανδρικού χεριού να μπορεί να πιάσει έξι από αυτούς. Έτσι εκ του δράττω (όσους οβολούς μπορούσε να αδράξει η παλάμη) προκύπτει η λέξη δραχμή.
Η δραχμή στην αρχαιότητα
thumb|left|200px| Οι δύο όψεις του Αθηναϊκού [[τετράδραχμου. Στη μία πλευρά του η Αθηνά και στην άλλη, το σύμβολο της Αθηνάς, η κουκουβάγια.]] thumb|left|170px| [[Μακεδονία|Μακεδονικό τετράδραχμο στο οποίο απεικονίζεται ο Αλέξανδρος ο Μέγας.]]
Για αιώνες η δραχμή ήταν ένα από τα νομίσματα του νομισματικού συστήματος του αρχαίου ελληνικού κόσμου, αφού αρκετές πόλεις-κράτη εξέδωσαν νομίσματα με το όνομα αυτό με πιο γνωστά το αργυρό δίδραχμο του Φείδωνα, το τετράδραχμο και το τετράδραχμο του Μεγάλου Αλεξάνδρου. Παρόλο που δεν υπήρχε ενιαία τυποποίηση σε όλο τον ελληνικό κόσμο για το βάρος (δηλαδή μία αθηναϊκή δραχμή είχε διαφορετικό βάρος από τη δραχμή άλλων πόλεων), μία δραχμή είχε την εξής σταθερή σχέση με τα άλλα νομίσματα-βάρη της ίδιας πόλης κράτους:
Με τις κατακτήσεις του Μεγάλου Αλεξάνδρου ο όρος δραχμή διαδόθηκε και εκτός του ελληνικού κόσμου. Ο μύθος που δημιουργήθηκε γύρω από το όνομα του μεγάλου στρατηλάτη ήταν παράγοντας ο οποίος συντέλεσε ώστε να κοπούν δραχμές που να τον απεικονίζουν από τους διαδόχους του αλλά και και από άλλους ηγεμόνες πολύ μετά τον θάνατο του. Η δραχμή που για αιώνες επικράτησε να χρησιμοποιείται σε ένα τόσο μεγάλο μέρος του κόσμου άρχισε να εκλείπει σταδιακά ως νόμισμα μετά τις ρωμαϊκές κατακτήσεις και την επικράτηση του δηναρίου ως νομισματικής μονάδας. Παρόλα αυτά υπήρξαν και υπάρχουν ακόμα νομίσματα τα οποία έχουν ως ρίζα τη λέξη δραχμή, όπως είναι το ντραμ της Αρμενίας, το ντιρχάμ του Μαρόκου ή το ντιρχάμ των Ηνωμένων Αραβικών Εμιράτων.
Τόνι φαν Ντίπεν
Ο Τόνι φαν Ντίπεν (γεν. 17 Απριλίου 1996) είναι Ολλανδός αθλητής του στίβου, που ειδικεύεται στα 400 και 800 μέτρα. Κέρδισε το χάλκινο μετάλλιο των 400 μέτρων στο Ευρωπαϊκό Πρωτάθλημα Κλειστού Στίβου 2019, με επίδοση 46.13, νέο Ολλανδικό ρεκόρ στον κλειστό στίβο.
Δραχμή
Η δραχμή στην αρχαιότητα
Παρά την κατάργησή της ως νομίσματος, η λέξη «δραχμή» συνέχισε να χρησιμοποιείται στον Ελληνικό χώρο και άλλα μέρη της Ευρώπης από την πρώτη Βυζαντινή εποχή έως και σήμερα ως μονάδα βάρους, ενίοτε υποδιαιρούμενη σε «γράμματα». Κάποτε ήταν γνωστή και ως "δραμή" από όπου πιθανότατα προέρχεται το «δράμι» αλλά και ευρωπαϊκές μονάδες βάρους όπως το drahm ή dram.
Τόνι φαν Ντίπεν
Ατομικά ρεκόρ
Ανοιχτός
Δραχμή
Σύγχρονη δραχμή
thumb|200px|10 [[Λεπτό (νόμισμα)|λεπτά (δεκάρα) του 1966]] thumb|left|150px|Αναμνηστικό αργυρό τριαντάδραχμο του 1963. Κόπηκε στο Παρίσι σε 3 εκατομμύρια αντίτυπα για τα 100 χρόνια της τότε [[Ελληνική βασιλική οικογένεια|βασιλεύουσας δυναστείας και εικονίζονται οι πέντε βασιλείς που είχαν ως τότε βασιλεύσει. Η περιεκτικότητά του σε ασήμι ήταν 83,5% και το βάρος του 18 γραμμάρια. Ήταν έργο του χαράκτη Βάσου Φαληρέα.]] thumb|right|280px|Η μεγάλη υποτίμηση της δραχμής κατά 50% έναντι των υπολοίπων νομισμάτων στις 9 Απριλίου 1953 ήταν ένα γεγονός τεράστιας σημασίας για την ελληνική οικονομία, που είχε ως εμπνευστή τον Υπουργό Συντονισμού της κυβέρνησης Παπάγου, Σπύρο Μαρκεζίνη. Η ισοτιμία της δραχμής άλλαξε από 1:15000 σε 1:30000 έναντι του [[δολάριο ΗΠΑ|δολαρίου των ΗΠΑ, γεγονός που σε βάθος χρόνου λειτούργησε θετικά στη νομισματική σταθερότητα και τη βελτίωση του τομέα του εξωτερικού εμπορίου. Η κυβέρνηση ωστόσο επικρίθηκε για το ότι είχε μεθοδεύσει με τέτοιο τρόπο την υποτίμηση, με αποτέλεσμα κάποιοι, αποθησαυρίζοντας δολάρια, να δουν την περιουσία τους να διπλασιάζεται σε μια νύχτα.]]
Τόνι φαν Ντίπεν
Ατομικά ρεκόρ
Κλειστό
Παραπομπές
Κατηγορία:Ολλανδοί αθλητές του στίβου Κατηγορία:Δρομείς ταχύτητας Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020 Κατηγορία:Αργυροί Ολυμπιονίκες του στίβου
Δραχμή
Σύγχρονη δραχμή
Το νέο αυτό νόμισμα είχε βάρος 4,477 γραμμάρια από τα οποία τα 4,029 γραμμάρια ήταν καθαρό ασήμι και τα 0,448 χαλκός. Η ισοτιμία της δραχμής ορίστηκε στα 0,895 του γαλλικού χρυσού φράγκου. Οι πρώτες δραχμές και οι υποδιαιρέσεις τους κόπηκαν στη Βαυαρία από μήτρες που κατασκεύασε στο Μόναχο ο Κόνραντ Λάνγκε, μετέπειτα διευθυντής του Ελληνικού Βασιλικού Νομισματοκοπείου. Παρόλο που το βασιλικό διάταγμα έχει ημερομηνία 8 Φεβρουάριου 1833, στην πρώτη δραχμή αναγράφεται το έτος 1832, το έτος δηλαδή ανάρρησης στον θρόνο του Όθωνα ως βασιλιά της Ελλάδας.
Στις 30 Μαρτίου 1841, μετά από πολυετείς προσπάθειες, ιδρύθηκε η Εθνική Τράπεζα της Ελλάδος, στην οποία παραχωρήθηκε το προνόμιο της έκδοσης χαρτονομισμάτων, το οποίο και διατήρησε έως το 1927, οπότε και ιδρύθηκε η Τράπεζα της Ελλάδος. Πρώτος διευθυντής της Εθνικής Τράπεζας ήταν ο Γεώργιος Σταύρος, του οποίου το πορτραίτο εμφανίζεται στην κύρια όψη όλων των χαρτονομισμάτων που εξέδωσε η τράπεζα. Επίσης στην ίδια όψη και έως το 1923 εικονίζεται και ο βασιλικός θυρεός.
Toν Απρίλιο του 1867 η Ελλάδα υπογράφει συμφωνία με τη Λατινική Νομισματική Ένωση, ώστε η δραχμή να ακολουθήσει τους κανόνες ισοτιμιών της ένωσης. Όμως λόγω των πολέμων και της οικονομικής κρίσης που ακολούθησε, η δραχμή δεν κατάφερε να προσχωρήσει στην ένωση πριν από το 1910. Αποτέλεσμα της ένταξης αυτής ήταν το γεγονός ότι η δραχμή εξισώθηκε με τα άλλα νομίσματα της Ένωσης, όπως το γαλλικό φράγκο. Σε πολλές εκδόσεις των χαρτονομισμάτων της Εθνικής Τράπεζας η ονομαστική αξία στην πίσω πλευρά του γραμματίου αναγραφόταν στα γαλλικά francs. Πιθανόν για τον λόγο αυτό, τουλάχιστον μέχρι τις δεκαετίες του 70-80, η δραχμή αποκαλούνταν από τον λαό και φράγκο (π.χ. τα κέρματα των 2 δραχμών αποκαλούνταν δίφραγκα).
Κατά την περίοδο του Β΄ Παγκοσμίου Πολέμου η δραχμή γνωρίζει τη μεγαλύτερη απαξίωση στην ιστορία της κάτω από την πίεση της οικονομικής κατάρρευσης της Ελλάδας και του υπερπληθωρισμού που δημιουργήθηκε λόγω των συνθηκών της εποχής. Τυπώθηκαν χαρτονομίσματα με ονομαστική αξία ακόμα και δισεκατομμυρίων δραχμών, των οποίων η ανταλλακτική αξία ήταν μηδαμινή. Το 1944 εκδόθηκε το μεγαλύτερο σε ονομαστική αξία χαρτονόμισμα που κυκλοφόρησε ποτέ στην Ελλάδα. Είχε ονομαστική αξία 100.000.000.000 δρχ., όμως ήταν παντελώς ανυπόληπτο και η ουσιαστική του αξία σχεδόν μηδαμινή. Επρόκειτο για την τελική φάση της κατοχικής οικονομικής κατάρρευσης. Σε σημερινές τιμές και με βάση τη χρυσή λίρα Αγγλίας, η πραγματική αξία του δεν θα πρέπει να ξεπερνούσε τα σημερινά 10 λεπτά του ευρώ. Αποτέλεσμα ήταν να αποσυρθεί λίγες μέρες μετά την κυκλοφορία του.
Μετά την απελευθέρωση της Ελλάδας, έγιναν δύο νομισματικές μεταρρυθμίσεις έτσι, ώστε η Ελλάδα να αποκτήσει και πάλι ένα σταθερό νόμισμα. Τον Νοέμβριο του 1944 με την πρώτη μετακατοχική νομισματική μεταρρύθμιση η παλιά και υποτιμημένη δραχμή αντικαταστάθηκε με μια νέα με ισοτιμία που ορίστηκε σε 50.000.000.000 δρχ. για καθεμία νέα. Η νέα δραχμή διατηρήθηκε μία δεκαετία έως το 1954, οπότε με τη δεύτερη μετακατοχική μεταρρύθμιση αντικαταστάθηκε ξανά με μία νεότερη με αναλογία 1.000 δρχ. προς μία νέα. Σύμφωνα με το σύστημα ισοτιμιών Μπρέτον Γουντς, στο οποίο είχε ήδη προσχωρήσει η δραχμή από το 1953, το νέο νόμισμα συνδέθηκε με το δολάριο ΗΠΑ με σταθερή ισοτιμία 30 δραχμές προς ένα δολάριο. Το 1973, το σύστημα του Μπρέτον Γουντς καταργήθηκε και η συναλλαγματική ισοτιμία των δυο νομισμάτων έπαψε να είναι σταθερή.
Την 1η Ιανουαρίου 2001 υιοθετήθηκε το ευρώ ως λογιστική μορφή παράλληλα προς τη δραχμή. Την 1η Ιανουαρίου 2002 εισήχθη επίσημα το ευρώ σε κυκλοφορία ως νόμισμα παράλληλα προς τη δραχμή ως την 1η Μαρτίου, οπότε και η ελληνική δραχμή έπαψε να αποτελεί νόμιμο χρήμα στην Ελλάδα.
Νομισματικές κατηγορίες και περίοδοι
Για την καλύτερη μελέτη της νομισματικής ιστορίας της σύγχρονης Ελλάδας, τα έτη από το 1828, οπότε εκδόθηκε το πρώτο σύγχρονο ελληνικό νόμισμα (ο φοίνικας), έως τις μέρες μας που κυκλοφορεί το ευρώ, έχει καθιερωθεί να τα διακρίνουμε και να τα μελετάμε σε δύο μεγάλες κατηγορίες:
Νομίσματα
Τα νομίσματα κατατάσσονται σε κατηγορίες ανάλογα με το ποιος ήταν ο ανώτατος άρχοντας της εποχής ή από την εκάστοτε πολιτική κατάσταση. Πριν τη δραχμή υπήρχαν και άλλα νομίσματα, όπως οι Φοίνικες του Καποδίστρια οι οποίοι ήταν και τα πρώτα νομίσματα του ελληνικού κράτους, ή ο Οβολός Ιονίου της Επτανήσου πολιτείας. Ως προς τις δραχμές, προκύπτουν οι παρακάτω κατηγορίες:
Εκτός από την περίοδο του Ιωάννη Καποδίστρια (1828 - 1832) όπου νόμισμα τις Ελλάδας ήταν ο φοίνικας, την περίοδο του ευρώ από το 2002 και μετά και την ειδική περίπτωση του Ιονικού κράτους, σε όλες τις άλλες περιόδους και για 170 συναπτά έτη κυκλοφόρησε η δραχμή. Νόμισμα με το όνομα δραχμή κυκλοφόρησε και στην Κρητική Πολιτεία, η οποία για ένα μικρό χρονικό διάστημα αποτέλεσε ξεχωριστή πολιτειακή οντότητα.
Χαρτονομίσματα
Τα χαρτονομίσματα κατατάσσονται σε κατηγορίες ανάλογα με το ποιος είναι ο εκδότης τους. Έτσι προκύπτουν οι παρακάτω κατηγορίες:
Ισοτιμία και αξία
Η ισοτιμία της δραχμής σε σχέση με το δολάριο ΗΠΑ και η ισοτιμία αγοραστικής δύναμης (PPP) εμφανίζεται στον παρακάτω πίνακα.
Άλλες χρήσεις της λέξης
Η δραχμή υπήρξε μονάδα βάρους ίση με 3,75 γραμμάρια, υποδιαιρούμενη σε 3 γράμματα ή 60 σιτάρια. Στην Ελλάδα ορίστηκε ως μονάδα, κυρίως για φαρμακευτική χρήση, με Βασιλικό Διάταγμα της 28 Σεπ. 1836, αφού χρησιμοποιείτο στη Βαυαρία και άλλες ευρωπαϊκές χώρες. Ως drachma, drachme, dram κ.ά. χρησιμοποιήθηκε και σε άλλες χώρες ως μονάδα βάρους για φαρμακευτική και εργαστηριακή χρήση.
Εξωτερικοί σύνδεσμοι
Για την ενότητα «Ενδιαφέροντα για τη δραχμή» καθώς και για τις λεζάντες των νομισμάτων της σύγχρονης εποχής, τα στοιχεία προέρχονται από το λεύκωμα του Όθωνα Τσουνάκου «Δραχμούλα μου καλό σου ταξίδι», εκδόσεις Ηλιοτρόπιο, Αθήνα 2001, ISBN 960-342-258-4.
Κατηγορία:Νομίσματα Κατηγορία:Ιστορικά νομίσματα Κατηγορία:Ελληνικά νομίσματα Κατηγορία:Οικονομία της αρχαίας Αθήνας Κατηγορία:Νομίσματα που αντικατέστησε το Ευρώ Κατηγορία:Νομίσματα της Ευρώπης
Αμυγδαλικό οξύ
Το αμυγδαλικό οξύ ή φαινυλολικό οξύ είναι οργανική χημική ένωση, ειδικότερα ένα αρωματικό α-υδροξυοξύ, με μοριακό χημικό τύπο C6H5CH(OH)COOH. Είναι λευκό κρυσταλλικό στερεό, εύκολα διαλυτό στο νερό και σε πολικούς οργανικούς διαλύτες. Αποτελεί χρήσιμη πρόδρομη χημική ένωση για τη σύνθεση διάφορων φαρμάκων. Το μόριό του είναι χειρομορφικό, δηλαδή έχει διεξιόστροφο και αριστερόστροφο ισομερές (εναντιομερή), και το ρακεμικό μίγμα του είναι γνωστό ως παραμυγδαλικό οξύ.
Ιστορία, σύνθεση και παρουσία στη φύση
Το αμυγδαλικό οξύ ανακαλύφθηκε το 1831 από τον Γερμανό φαρμακολόγο Φέρντιναντ Λούντβιχ Βίνκλερ (Ferdinand Ludwig Winckler, 1801-1868) κατά τη θέρμανση αμυγδαλίνης, δηλαδή αποστάγματος πικραμυγδάλου, με αραιό υδροχλωρικό οξύ. Το όνομα του αμυγδαλικού οξέος προέρχεται από το αμύγδαλο. Παράγωγα του αμυγδαλικού οξέος σχηματίζονται ως αποτέλεσμα μεταβολισμού της αδρεναλίνης και της νοραδρεναλίνης από μονοαμινοξειδάση και την κατεχολ-O-μεθυλοτρανσφεράση.
Το αμυγδαλικό οξύ παρασκευάζεται συνήθως από την καταλυόμενη με οξέα υδρόλυση του νιτριλίου του (αμυγδαλονιτρίλιο), το οποίο είναι η κυανυδρίνη της βενζαλδεΰδης. Το αμυγδαλονιτρίλιο μπορεί να παρασκευασθεί με την επίδραση βενζαλδεΰδης σε διθειώδες νάτριο, κάτι που δίνει την αντίστοιχη αντίδραση προσθήκης, και μετά, με επίδραση κυανιούχου νατρίου, γίνεται υδρόλυση: Μπορεί επίσης να παρασκευασθεί με υδρόλυση φαινυλχλωροξικού οξέος και διβρομακετοφαινόνης.
Η βιοτεχνολογική παραγωγή 4-υδροξυαμυγδαλικού οξέος και αμυγδαλικού οξέος από γλυκόζη επιδείχθηκε με γενετικώς τροποποιημένη μαγιά Saccharomyces cerevisiae, στην οποία ενσωματώθηκε υδροξυαμυγδαλική συνθετάση που υπάρχει εκ φύσεως στο βακτήριο Amycolatopsis, μερικώς τροποποιημένη με την ανταλλαγή μιας ακολουθίας γονιδίου.
Αμυγδαλικό οξύ δημιουργείται και από τη βιοαποσύνθεση στυρενίου, όπως ανιχνεύεται στα ούρα.
Χρήσεις
Το αμυγδαλικό οξύ έχει μακρά ιστορία χρήσεως στην ιατρική ως αντιβακτηριακό, ιδιαιτέρως στην καταπολέμηση μολύνσεων των ουροφόρων οδών. Επίσης έχει χρησιμοποιηθεί ως αντιβιοτικό με λήψη από το στόμα και ως συστατικό καλλυντικών απολεπίσεως προσώπου, αντίστοιχα με άλλα α-υδροξυοξέα.
Επιπλέον, τα φάρμακα κυκλανδελάτη (cyclandelate) και οματροπίνη είναι εστέρες του αμυγδαλικού οξέος.
Πηγές
Κατηγορία:Υδροξυοξέα Κατηγορία:Αρωματικές αλκοόλες
Νταΐνα Τσαβιάνο
Η Νταΐνα Τσαβιάνο (ισπ. Daína Chaviano, Αβάνα) είναι Κουβανή συγγραφέας.
Σπούδασε Αγγλική Φιλολογία στο Πανεπιστήμιο της Αβάνας. Τα έργα φαντασίας και επιστημονικής φαντασίας που δημοσίευσε όσο ζούσε στην Κούβα την έκαναν τη συγγραφέα με τις περισσότερες πωλήσεις στην ιστορία της χώρας και για τα δύο λογοτεχνικά είδη, χαρίζοντάς της το θαυμασμό κοινού και κριτικών. Αφού έφυγε από τη χώρα της, ξεχώρισε με μυθιστορήματα τα οποία προσεγγίζουν θέματα πιο ιστορικά και σύγχρονα, αν και περιέχουν έντονα μυθολογικά και φανταστικά στοιχεία.
Η θεματολογία της περιλαμβάνει τη μυθολογία, τον ερωτισμό, την αρχαία ιστορία, την κοινωνιολογία, την πολιτική και τη μαγεία, τα οποία και αναπτύσσει με ύφος γεμάτο εικόνες ποιητικές και αισθησιακές μαζί.
Μεταξύ των έργων της ξεχωρίζει ο κύκλος "Η κρυφή Αβάνα", που περιλαμβάνει τα μυθιστορήματα "Ανήρ, γυνή, λιμός", "Το σπίτι των παιχνιδιών", "Το μυστικό της γάτας" και "Το νησί των άπειρων ερώτων". Το τελευταίο έχει μεταφραστεί σε 25 γλώσσες και έχει γίνει το πιο δημοφιλές κουβανέζικο μυθιστόρημα όλων των εποχών.
Από το 1991, η Νταΐνα Τσαβιάνο ζει μόνιμα στις ΗΠΑ.
Εξωτερικοί σύνδεσμοι
Κατηγορία:Κουβανοί συγγραφείς Κατηγορία:Κουβανοί μυθιστοριογράφοι Κατηγορία:Συγγραφείς επιστημονικής φαντασίας
2326 Τολόλο
Ο Τολόλο (Tololo) είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,10. Ανακαλύφθηκε το 1965 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του από την κορυφή των χιλιανών `Ανδεων (Σέρο Τολόλο) όπου είναι εγκατεστημένο το Διαμερικανικό Αστεροσκοπείο Σέρο Τολόλο (CTIO).
Φυσικά χαρακτηριστικά
Η μέση διάμετρος του Τολόλο εκτιμάται σε 40,89 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0384.
Εξωτερικοί σύνδεσμοι
Τολολο
Δήμος Μύκης
Ο Δήμος Μύκης είναι δήμος της Περιφερειακής Ενότητας Ξάνθης της Περιφέρειας Ανατολικής Μακεδονίας και Θράκης που συστάθηκε το 2011 με το Πρόγραμμα «Καλλικράτης». Προέκυψε από τη συνένωση του προϋπάρχοντος δήμου Μύκης και των κοινοτήτων Σατρών, Κοτύλης και Θερμών.
Η έκταση του δήμου είναι 633,3 τ.χλμ. και ο μόνιμος πληθυσμός του ανέρχεται σε 14.237 κατοίκους σύμφωνα με την απογραφή του 2021 από την ΕΛ.ΣΤΑΤ.. Η έδρα του δήμου είναι η Σμίνθη, ενώ οι κωμοπόλεις του δήμου είναι ο Εχίνος, ο Κένταυρος και η Μελίβοια. Η περιοχή χαρακτηρίζεται από το μεγάλο ποσοστό κατοίκων που είναι μουσουλμάνοι Πομάκοι.
Δημοτικές ενότητες και οικισμοί
Ο Δήμος Μύκης από το 2011 διαιρείται σε 4 δημοτικές ενότητες οι οποίες αντιστοιχούν στους καταργημένους ΟΤΑ. Κάθε ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ.
thumb|320px|Χάρτης των δ.ενοτήτων (πρώην δήμου και κοινοτήτων) του δήμου Μύκης:{{legend|red|1 - [[#Δημοτική ενότητα Μύκης|Μύκης }}{{legend|blue|2 - Κοτύλης}}{{legend|lime|3 - Θερμών}}{{legend|yellow|4 - Σατρών}}]]Ακολουθεί η διοικητική διαίρεση του δήμου και σε παρένθεση ο πληθυσμός των οικισμών σύμφωνα με την απογραφή του 2001:thumb|320px|Τοπογραφικός χάρτης του Δήμου Μύκης.
Δημοτική Ενότητα Μύκης
Έχει συνολικό πληθυσμό 11.393 κατοίκους (απογραφή 2001). Η έκταση της είναι 314,8 τ.χλμ.. Η συντριπτική πλειοψηφία των κατοίκων αυτής της ενότητας είναι μουσουλμάνοι Πομάκοι.
Δημοτική Ενότητα Σατρών
Ο πληθυσμός της σύμφωνα με την απογραφή του 2001 είναι 779 κάτοικοι.
Δημοτική Ενότητα Κοτύλης
Ο πληθυσμός της σύμφωνα με την απογραφή του 2001 είναι 2.331 κάτοικοι.
Δημοτική Ενότητα Θερμών
Ο πληθυσμός της σύμφωνα με την απογραφή του 2001 είναι 1.221 κάτοικοι.
Εξωτερικοί σύνδεσμοι
Κατηγορία:Δήμος Μύκης